เรื่องร้องเรียน (ความปลอดภัย) วันที่ 2022-08-27 11:55:28 — แขวงบางแวก เขตภาษีเจริญ กรุงเทพมหานคร
ตามที่มีข่าวกรณีตึกแถวบริเวณปากซอยสุขุมวิท 101/1 (ซอยปิยะบุตร์ 2) เขตพระโขนง กรุงเทพมหานครเกิดความทรุดเอียง และทราบจากข่าวว่าท่านผู้ว่าราชการกรุงเทพได้มอบหมายสำนักการโยธาเข้ามาตรวจสอบและประเมิน แล้วก็จะต้องประสานองค์กรกลาง คือ วิศวกรรมสถานแห่งประเทศไทย (วสท.) เข้ามาช่วยดูความมั่นคงแข็งแรงของอาคาร  และดูว่ามีความอันตรายอย่างไรด้วยแล้วดังข่าวในเว็บ
https://www.tnnthailand.com/news/social/122922/
ในการนี้ผมขอให้ตรวจสอบเสาไฟฟ้าของการไฟฟ้านครหลวง เสาสื่อสารของ NT และบริษัทอื่นๆ ที่ปักอยู่ทั่วกรุงเทพมหานคร ในเขตต่างๆ ที่มีความเอียง อาทิ เสาไฟฟ้าที่หน้าปากซอยบางแวก 30 แขวงบางแวก เขตภาษีเจริญ กรุงเทพมหานคร เป็นต้น  หากกรุงเทพมหานคร มีกฎหมายที่สามารถให้การไฟฟ้านครหลวงเจ้าของเสาไฟฟ้า และบริษัทเจ้าของเสาสื่อสารต่างๆ ดำเนินการตั้งเสาให้ตรงเพื่อความปลอดภัย ได้โปรดบังคับใช้กฎหมายโดยเคร่งครัดด้วยครับ แต่ถ้าไม่มีกฎหมายใด ก็โปรดขอความร่วมมือ หรือแจ้งหน่วยงานที่มีอำนาจดำเนินการด้วยครับ